Un dels objectius del Servei Català de la Salut en el compliment de les seves funcions de planificació i coordinació dels recursos sanitaris de cobertura pública és afavorir la racionalització de la demanda i optimitzar l'equitat d'accés a l'atenció sanitària.
En compliment d'aquest objectiu, el Decret 354/2002, de 24 de desembre (DOGC núm. 3795, de 8.1.2003), garanteix uns terminis màxims d'accés per a determinats procediments quirúrgics que són a càrrec del Servei Català de la Salut.
No obstant això, a banda del dret subjectiu que tenen les persones incloses en llista d'espera per algun dels procediments quirúrgics que estableix el Decret esmentat, el Departament de Salut considera necessari que l'accés a la resta de prestacions sanitàries que són a càrrec del Servei Català de la Salut s'ajusti a uns terminis de referència, que són un mandat per al Servei Català de la Salut i les entitats proveïdores de serveis sanitaris, mandat que s'ha de concretar en els convenis o contractes corresponents.
L'establiment d'aquests terminis de referència ha de permetre que l'accés a les prestacions sanitàries respongui a criteris clínics d'equitat.
D'altra banda, l'establiment d'aquests terminis de referència es complementa amb la regulació de la informació que les entitats proveïdores han de facilitar a les persones usuàries respecte a l'accessibilitat.
Per tot això, d'acord amb el que disposa l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
1.1 Establir els terminis de referència per a l'accessibilitat a les següents prestacions sanitàries que són a càrrec del Servei Català de la Salut:
c) Consultes d'atenció especialitzada.
d) Consultes programades d'atenció primària.
1.2 Als efectes del que disposa aquesta Ordre, l'annex 1 recull les definicions de les prestacions sanitàries per a les quals s'estableix un termini de referència.
1.3 En tot cas, aquests terminis de referència no afecten les intervencions quirúrgiques que, d'acord amb el Decret 354/2002, de 24 de desembre, tinguin garantit un termini màxim d'accés.
Naturalesa dels terminis de referència
Els terminis de referència són un mandat per al Servei Català de la Salut, que aquest ha de fer efectiu a través de les entitats proveïdores de serveis sanitaris de cobertura pública, mitjançant la incorporació en els corresponents convenis, contractes o pactes territorials d'accessibilitat i resolució, així com l'establiment d'instruccions.
3.1 Els terminis de referència per a intervencions quirúrgiques, proves diagnòstiques i consultes d'atenció especialitzada són els que estipula l'annex 2 d'aquesta Ordre.
3.2 Els terminis de referència són comptadors des de la data de les demandes de les prestacions efectuades pels facultatius corresponents.
3.3 Els terminis de referència s'han d'aplicar en funció de la priorització establerta per als pacients pels professionals clínics que indiquin les prestacions i d'acord amb els criteris esmentats en l'article 4 d'aquest Ordre.
Si, durant el temps d'espera per a la realització de les prestacions, les circumstàncies dels pacients canvien significativament, els professionals clínics poden modificar el nivell de prioritat.
3.4 El termini de referència de l'atenció en les consultes programades d'atenció primària és de 48 hores, subjecte a les condicions de treball de cada equip d'atenció primària.
Els criteris que han de regular l'establiment de la priorització d'accés dels pacients per a les prestacions sanitàries que tenen establert un termini de referència són els següents:
a) L'impacte de la malaltia sobre la qualitat de vida, incloent-hi aspectes com l'afectació de la vida diària, la qualitat de vida, el dolor, la dependència i la càrrega per a la família.
b) Els riscs associats a la demora en la realització de la prestació, entre els quals s'inclouen la gravetat potencial de la malaltia, el risc de desenvolupar comorbiditat o complicacions greus, la reducció de l'efectivitat de la intervenció o de la prognosi desprès de la intervenció, a mesura que augmenta el temps d'espera.
c) L'efectivitat clínica de l'actuació, tenint en compte el grau de millora que la intervenció aconsegueix en temps real.
d) L'ús i consum de recursos sanitaris durant l'espera a causa de l'estat dels pacients.
e) Els criteris que estableixi el Departament de Salut derivats del consens de les societats científiques.
Informació pública sobre l'accessibilitat
5.1 El Servei Català de la Salut ha de publicar periòdicament en la seva web la informació general següent:
a) El nombre total dels pacients que estiguin pendents de la realització de cada una de les prestacions sanitàries que tinguin establert un termini de referència.
b) El temps mitjà d'espera per als pacients que estiguin pendents de la realització d'una prestació sanitària que tingui establert un termini de referència.
c) El temps mitjà d'espera per als pacients que ja hagin rebut la prestació sanitària que tingui establert un termini referència.
5.2 El Servei Català de la Salut ha d'establir els mecanismes adients per tal que els pacients als quals se'ls hagi indicat una prestació amb un determinat termini de referència puguin accedir a la informació específica sobre aquesta prestació.
Els pacients han de poder accedir a la informació mitjançant els instruments telemàtics que determini el Servei Català de la Salut.
Seguiment del compliment dels terminis de referència
El Servei Català de la Salut ha d'establir els mecanismes adients per fer efectiu el seguiment del grau de compliment dels terminis de referència que estableix aquesta Ordre i, si és procedent, establir les mesures correctores corresponents.
Aquesta Ordre entra en vigor l'endemà de la publicació en el DOGC.
Intervenció quirúrgica de prioritat preferent: la intervenció quirúrgica programada que el o la professional responsable de la indicació considera que s'ha de realitzar en un termini inferior a 90 dies naturals per les repercussions que l'espera pot tenir sobre l'estat de salut del o la pacient, el grau de resolució de la malaltia o les complicacions.
Intervenció quirúrgica de prioritat mitjana: la intervenció quirúrgica programada que el o la professional responsable de la indicació considera que s'ha de realitzar en un termini inferior a 180 dies naturals per les repercussions que l'espera pot tenir sobre l'estat de salut del o la pacient, el grau de resolució de la malaltia, les complicacions, la qualitat de vida del o la pacient o les circumstàncies socials
Intervenció quirúrgica de prioritat baixa: la intervenció quirúrgica programada que el o la professional responsable de la indicació considera que s'ha de realitzar en un termini inferior a 365 dies naturals per les mínimes o nul·les repercussions que l'espera pot tenir sobre l'estat de salut del o la pacient, el grau de resolució de la malaltia, les complicacions, la qualitat de vida del o la pacient o les circumstàncies socials.
Proves diagnòstiques de prioritat preferent: la prova diagnòstica que el o la professional responsable de la indicació considera que s'ha de realitzar en un termini inferior a 30 dies naturals per les greus repercussions que l'espera pot tenir sobre l'estat de salut del o la pacient, el grau de resolució de la malaltia o les complicacions.
Proves diagnòstiques de prioritat ordinària: la prova diagnòstica que el o la professional responsable de la indicació considera que s'ha de realitzar en un termini inferior a 90 dies naturals per les repercussions que l'espera pot tenir sobre l'estat de salut del o la pacient, el grau de resolució de la malaltia, les complicacions, la qualitat de vida del o la pacient o les circumstàncies socials.
Consulta d'atenció especialitzada de prioritat preferent: la consulta d'atenció especialitzada que el o la professional responsable de la indicació considera que s'ha de realitzar en un termini inferior a 30 dies naturals per les greus repercussions que l'espera pot tenir sobre l'estat de salut del o la pacient, el grau de resolució de la malaltia o les complicacions.
Consulta d'atenció especialitzada de prioritat ordinària: la consulta d'atenció especialitzada que el o la professional responsable de la indicació considera que s'ha de realitzar en un termini inferior a 90 dies naturals per les repercussions que l'espera pot tenir sobre l'estat de salut del o la pacient, el grau de resolució de la malaltia, les complicacions, la qualitat de vida del o la pacient o les circumstàncies socials.
Consulta programada d'atenció primària: la consulta programada d'atenció primària és la que es realitza amb cita prèvia, a criteri de la persona usuària, o a iniciativa dels professionals d'atenció primària, si consideren que el motiu de la demanda permet una assistència diferida; si es considera, des del punt de vista clínic, que es tracta d'una visita de seguiment, control o activitat preventiva, aquesta es pot ajornar.
Terminis de referència, segons criteris clínics i socials
Termini de referència (dies naturals)